《赠太仆卿君辩侄孙告省南还 其一》
明代·黄廷用

十年频蹑望云亭，此日将情疏汉廷。幸沐主恩优赐假，仍逢春色伴归宁。

采芳佩玉娱长道，纡紫拖金喜聚星。遥忆仙杯传九酝，无由驾鹤下沧溟。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。